"8 ani rector al UAIC" de prof. univ. dr. Tudorel Toader, rectorul UAIC, invitat la "Pulsul zilei", cu Mihai Florin Pohoață – 12.3.2024.
"8 ani rector al UAIC" scrisă de prof. univ. dr. Tudorel Toader, rectorul Universității "Alexandru Ioan Cuza" din Iași (UAIC) este o carte documentar despre starea în care se afla cea mai veche universitate a României la momentul preluării mandatului de rector, în februarie 2016.
O apariție editorială care ne arată și ne explică totodată din ce motive UAIC avea datorii la bănci, de ordinul zecilor de milioane, de ce unele dintre facultăți erau sărace, iar altele bogate, de ce nu erau plătite activitățile didactice desfășurate la plata cu ora, deși activitățile aveau finanțare de la buget, cum s-a ajuns în situația în care o bună parte dintre imobilele UAIC nu erau intabulate, cum de unele imobile au fost construite fără autorizație și nu se aflau în evidențele contabile dar și cum erau irosite resursele UAIC.
Vom vorbi de asemenea și despre inaugurarea bibliotecii ultra moderne a Corpului O al UAIC destinat Facultăților de Istorie și Litere, fondului de carte al Facultății de Fizică darși arhiva UAIC.
Prof. univ. dr. Tudorel Toader, rectorul UAIC este invitat astăzi, marți, 12 martie 2024, în intervalul orar 14:25 – 14:45, la "Pulsul zilei" – pe toate frecvențele Radio Iași: 90,8 – 94,5 și 96,3 Mhz FM, 1053 Khz AM dar și live pe www.radioiasi.ro, emisiune realizată și produsă de Mihai Florin Pohoață.
Sursă: prof. univ. dr. Tudorel Toader, rectorul UAIC.